**ODGOVORI NA**

**POBUDE IN VPRAŠANJA**

**podana na 15. redni seji Občinskega sveta Občine Prevalje, ki je bila dne 16. junija 2016**

Občinski svetnik Maks Puičelj je podal naslednje:

|  |
| --- |
| VPRAŠANJE:   1. Kako daleč so postopki v zvezi s prenosom lastništva na cesti v Malineku proti Plazlu na občino ter prosi za pisni odgovor.   ***Odgovor:***  ***Sedaj se ureja prenos lastninske pravice iz Koroške kmetijske zadruge z.b.o., katero bo kupil eden od bližnjih stanovalcev, potem pa morajo vsi vključeni sosedi urediti na svoje stroške parcelacijo ceste. Za že obstoječe parcele, pa mogoče urediti odkup zemljišč po sprejemu rebalansa II. Ko bo celotna cesta prenesena, jo bo mogoče kategorizirati.***  POBUDO:   1. Opozori na nepokošene pešpoti, neočiščena avtobusna postajališča ter izpostavi polne koše za smeti.   ***Odgovor:***  ***V tem času smo pokosili travo in sproti pobiramo smeti.***  POBUDO:   1. Gradišnikova cesta – očistiti bi bilo potrebno kanalete ter sanirati luknje.   ***Odgovor:***  ***To je bilo urejeno.***  VPRAŠANJE:   1. Prosi za posredovanje odgovorov, zastavljenih v zapisnikih krajevne skupnosti, ki so bili posredovani občini.   ***Odgovor:***  Na 10. seji sveta Krajevne skupnosti  Holmec, ki je bila dne 29.02. 2016, je bil sprejet naslednji sklep: »Občina Prevalje čim prej pripravi pisni Sporazum o delitvi sredstev za degradacijo kraja, zaradi odlagališča odpadkov v KS Holmec s katerimi se bodo financirali infrastrukturni projekti v KS Holmec., ter ga pošlje v obravnavo svetu KS Holmec. Po proučitvi in podpisu s strani obeh partnerjev ga mora obravnavati in potrditi tudi občinski svet občine Prevalje.«  Na podlagi sprejetega sklepa je Odbor za komunalne zadeve in varstvo okolja na 15. redni seji dne 13.06.2016 sprejel sklep št. 15/5, ki se glasi:  ***Odbor za komunalne zadeve in varstvo okolja je obravnaval predlog sklepa o delitvi sredstev za degradacijo okolja v KS Holmec zaradi odlagališča nenevarnih odpadkov »Zmes« ter predlaga, da Občina Prevalje razliko med prejetimi sredstvi in po poplačilu že prevzetih obveznosti iz naslova odškodnin, najemnin in drugih obveznosti v zvezi z odlagališčem nenevarnih odpadkov »Zmes«, nameni za revitalizacijo degradiranega območja v KS Holmec, tako da se bo izvedlo v višini teh sredstev na območju KS Holmec infrastrukturne projekte.*** |

Občinski svetnik Karla Oder je podal naslednje:

|  |
| --- |
| VPRAŠANJE:   1. Kako daleč je pravilnik o varstvu in čistosti zraka (v povezavi s kurilno sezono)?   ***Odgovor:***  ***Župan na seji odgovori, da pravilnika še ni, vendar je v pripravi.*** |

Občinski svetnik Štefan Peršak je podal naslednje:

|  |
| --- |
| 1. Zahvali se občinski upravi glede sanacije plazu pri Rubinu.   POBUDO:   1. Predlaga, da se ta del ceste uredi cel odsek do mostu, vključno z mostom.   ***Odgovor:***  ***Sanacija plazu in ceste je bila izvedena.*** |

Občinski svetnik Bernard Pačnik je podal naslednjo:

|  |
| --- |
| POBUDO:   1. Na Poljani so ga občani opozorili ali bi bilo mogoče narediti prehod za pešce pri kozolcu.   ***Odgovor:***  ***Pobudo smo posredovali na Direkcijo, ker gre za državno cesto, kjer nismo pristojni.***  POBUDO:   1. Na Lešah, kjer se bo opravljala rekonstrukcija ceste nad igriščem, ima cesta »mrtvi člen« kanalizacije oz. odvodnjavanja in bi bilo potrebno območje urediti.   ***Odgovor:***  ***Projekti so narejeni, razpis je objavljen, k sanaciji bomo pristopili še v letošnjem letu.***  POBUDO:   1. Pozove k pridružitvi k Medgeneracijskemu centru oz. k ustanovitvi svojega centra, saj se tak center lahko prijavlja tudi na pridobivanje evropskih sredstev. Navede še, da se ta center ukvarja tudi z zbiranjem in razdeljevanjem hrane socialno ogroženim.   ***Odgovor:***  ***Župan na seji opozori, da gre za isti dogovor Lions kluba s trgovskimi centri ter da je Občina Prevalje v to vključena preko Karitasa ter pojasni način deljenja hrane.*** |

Občinska svetnica Hedvika Gorenšek je podala naslednjo:

|  |
| --- |
| POBUDO:   1. Predlaga, da se pristojne komisije sestajo glede Medgeneracijskega centra ter možnosti priključitve.   ***Odgovor:***  ***Aktivnosti za načrtovanje ustanovitve medgeneracijskega centra na Prevaljah že poteka s pobudniki dejavnosti na medobčinski ravni, humanitarnimi organizacijami in domom za starejše. Dokler možnosti niso dokončno opredeljene, vsebine še ne dajemo na dnevni red, vsekakor pa bo v kratkem prišlo do uresničitve.***  ***Naši starejši občani imajo že doslej veliko možnosti po druženju v dejavnostih elementov medgeneracijskih centrov za starostnike, že leta jih s pridom izkoriščajo, pomaga tudi občina.*** |

Občinska svetnica Marija Šušel je podala naslednjo:

|  |
| --- |
| POBUDO:   1. Izpostavi cesto na Glavarstu do krožišča pri Maksiju, saj gre za zelo nevaren odsek, brez pločnika. Pozove k postavitvi ležečega policaja za umiritev prometa.   ***Odgovor:***  ***SPVCP si je zadevo ogledal na terenu že pred leti in ugotovil, da ležečega policaja pred uvozom na Glavarstvo ni možno umestiti v prostor.*** |